แจ้งปัญหาการใช้งานทางม้าลาย บริเวณปากซอยราชวิถี 18

เนื่องด้วย กทม.ได้ปรับรูปแบบการใช้งานทางม้าลายในจุดดังกล่าว โดยการติดตั้งสัญญาณไฟ เพื่อให้ผู้ใช้งานได้กดเพื่อข้ามถนนนั้น การใช้งานจริงพบปัญหาว่าการข้ามถนนดังกล่าวแต่ละครั้ง มักพบปัญหา ดังนี้
1. ผู้ใช้งานต้องกดปุ่มและรอสัญญาณไฟ ทั้งช่วงที่อยู่บนทางเท้าและช่วงที่อยู่กลางถนน ซึ่งช่วงที่ต้องอยู่กลางถนน พื้นที่พักคอยระหว่างรอที่มีรั้วกั้นนั้น มีลักษณะคับแคบ และต้องหยุดรอเป็นระยะเวลานาน ทำให้หลายครั้งที่ใช้ทางม้าลายจุดดังกล่าว พบว่ามีปัญหาพื้นที่พักคอยไม่สามารถรองรับประชาชนได้

2. ช่องทางเข้าสู่พื้นที่พักคอยดังกล่าวมีพื้นที่แคบ การเดินเข้า-ออก และการเดินสวนทำได้ยากกว่าทางม้าลายในจุดอื่น เกิดเป็นปัญหาคอขวดขณะข้ามถนน และบางครั้งมีการเบียดหรือชนกับประชาชนรายอื่น (อาจทำให้เกิดการล้มหรือเหียบกันระหว่างข้ามถนน)

3. ในวันที่อากาศร้อน หรือฝนตกหนัก ประชาชนหลายคนไม่สามารถทนต่อสภาพอากาศในขณะที่รอจึงเลือกที่จะเดินข้ามทางม้าลาย โดไยไม่รอสัญญาณไฟเขียว ซึ่งอันตรายกับผู้ข้ามถนนและรถยนต์ที่สัญจร

ทั้งนี้ หากทาง กทม.มองว่าการปรับรูปแบบทางม้าลายในจุดดังกล่าว โดยการติดตั้งรัั้วเป็นการทำเพื่อป้องกันปัญหารถจักรยานยนต์ลักลอบกลับรถนั้น เห็นว่าควรใช้วิธีการอื่นจะเหมาะสมกว่า